cyanic-selkie/wikianc huggingface dataset:
Sers Bādurs Deuba
Trešais premjerministra laiks
2004. gada 4. jūnijā Gjanendra atkal iecēla Deubu par premjerministru. Pēc 2005. gada Nepālas apvērsuma, ko vadīja karalis, kurš apturēja konstitūciju un pārņēma tiešu varu, Deuba un viņa kabineta locekļi tika pakļauti mājas arestam. 2005. gada jūlijā viņam tika piespriests divu gadu cietumsods saistībā ar apsūdzībām korupcijā, bet pēc tam 2006. gada 13. februārī viņš tika atbrīvots pēc tam, kad pretkorupcijas iestāde, kas viņam piesprieda sodu, tika pasludināta par nelikumīgu. 2007. gada septembrī Deubas vadītais Nepālas Kongress (demokrātiskais) atkal pievienojās Nepālas Kongresam.
1. Nepālas Satversmes sapulce
Pēc monarhijas atcelšanas un laicīgās republikas izveidošanās 2008. gada 10. aprīlī notika 1. Satversmes sapulces vēlēšanas. Nepālas kongress izvirzīja Deubu par savu kandidātu gan Dadeldhuras 1, gan Kančanpuras 4 vēlēšanu apgabalos. Viņš uzvarēja abos apgabalos un atteicās no savas vietas Kančanpūrā 4. Satversmes sapulces balsojumā par premjerministru 2008. gada 15. augustā Deuba tika izvirzīts kā Nepālas Kongresa kandidāts, taču viņu uzvarēja Pušpa Kamals Dahals no Nepālas komunistiskās partijas (maoistu centriskās).
2009. gadā, pēc Dahala vadītās valdības krišanas un partijas prezidenta Giridžas Prasada Koiralas veselības stāvokļa pasliktināšanās, Deuba izvirzīja savu kandidatūru kļūt par Nepālas Kongresa parlamenta grupas vadītāju, lai atkal kļūtu par premjerministru, taču visvairāk balsu saņēma Rams Čandra Poudels.
Ceturtais premjerministra laiks
Pēc Sušila Koiralas nāves 2016. gadā Deuba tika ievēlēts par Nepālas kongresa prezidentu partijas 13. vispārējā kongresā, pieveicot savu pretinieku partijas iekšienē Ramu Čandru Poudelu.
Piektais premjerministra laiks
2021. gada 21. maijā, pēc tam, kad premjerministrs KP Šarma Oli nespēja iegūt uzticības balsojumu Pārstāvju palātā, opozīcija lūdza prezidenti Bidhja Devi Bhandari iecelt Deuba par premjerministru saskaņā ar Nepālas Konstitūcijas 76. panta 5. punktu, uzrādot Pārstāvju palātas vairākuma pārstāvju parakstus, kas bija gatavi veidot jaunu valdību. Prezidente noraidīja šo prasību, norādot, ka ne Deuba, ne Oli nevar tikt iecelts par premjerministru pēc tam, kad arī Oli pieprasīja, lai viņu atkārtoti ieceļ. Prezidente otro reizi piecu mēnešu laikā atlaida apakšpalātu un pasludināja jaunas vēlēšanas novembrī.
12. jūlijā Augstākā tiesa izskatīja opozīcijas alianses iesniegtos rakstus pret Pārstāvju palātas likvidāciju; Augstākā tiesa paziņoja, ka prezidentes Bidjas Devi Bhandari lēmums pēc premjerministra Oli ieteikuma atlaist Pārstāvju palātu bija nelikumīgs, un lika 28 stundu laikā par premjerministru iecelt Šeru Bahaduru Deubu. Deuba stājās premjerministra amatā 13. jūlijā. Saskaņā ar konstitūcijas 76. panta 6. punktu Deuba bija jāiegūst uzticības balsojums Pārstāvju palātā trīsdesmit dienu laikā pēc iecelšanas amatā, un Deuba to panāca 2021. gada 18. jūlijā. Tas garantēja viņa valdībai palikšanu vismaz pusotru gadu līdz nākamajām vispārējām vēlēšanām, kas notiktu 2022. gada beigās.
Kicbīeles Alpi
Kicbīeles Alpi (de) ir kalnu grēda Austrijas ziemeļdaļā, no kuras divas trešdaļas atrodas Tirolē, bet atlikusī daļa Zalcburgas zemes teritorijā. Kalnu grēda stiepjas rietumu-austrumu virzienā 80 kilometru garumā un 25 - 30 kilometru platumā. Rietumos no Kicbīeles Alpiem atrodas Cilleres upes ieleja, bet austrumos - Cellas ezers. Ziemeļrietumos no grēdas atrodas Innas upes ieleja, bet dienvidos - Zalcahas ieleja.
Andrejs Inkulis
Andrejs Inkulis (dzimis 1941. gadā, miris 2023. gada 17. jūnijā) bija Rīgas pilsētas Tautas deputātu padomes izpildkomitejas priekšsēdētājs laikā no 1990. līdz 1992. gadam, pēc tam Jūrmalas Domes vadītājs no 1994. līdz 1997. gadam, ievēlēts no Jūrmalas vēlēšanu saraksta "Labklājība".
1996. gadā A. Inkuli apstiprināja par Rīgas ostas pārvaldnieku. Pēc aiziešanas no darba pašvaldībās A. Inkulis bija padomes priekšsēdētājs Igaunijas uzņēmumam "Fenniger" piederošajā nekustamo īpašumu kompānijā AS "Eldikrija".
Darbošanās pašvaldībās un uzņēmējdarbībā
A. Inkuļa vadības laikā Rīgas pilsētā norisinājās pāreja no sociālistiskās plānošanas uz tirgus ekonomiku, uzsākta pilsētas uzņēmumu privatizācija, veikta pilsētas īpašumu apzināšana. Inkulis bija viens no cilvēkiem, kuri 1994. gada oktobrī parakstīja vēstuli toreizējam Valsts prezidentam Guntim Ulmanim un premjeram Mārim Gailim, lūdzot mainīt drošības līdzekli aizdomas par izspiešanu apcietinātajam Ivanam Haritonovam. 1995. gadā Inkulis parakstīja lūguma vēstuli Latvijas Pilsonības un imigrācijas dienestam pagarināt uzturēšanās atļauju uzņēmējam Viktoram Tobengauzam, kura vadītā firma "Kings Motor Oils ASV" bija apsūdzēta par krāpšanu lielos apmēros. Rīgas tiesu apgabala prokuratūra 1999. gadā Inkulim uzrādīja apsūdzību par mantas piesavināšanos lielos apmēros, parakstot Jūrmalas Domes galvojumu i/u "Dita" īpašniekam Andrim Tiltniekam, lai tas no "Parex bankas" varētu saņemt 150 000 latu lielu kredītu, tomēr 2000.gadā Jūrmalas pilsētas tiesa Inkuli attaisnoja nozieguma sastāva trūkuma dēļ.
Inkuļa vadītā "Eldikrija" būvēja darījumu un dzīvojamo ēku "Centra nams" Republikas laukumā 3 Rīgā. Viņa vadītā sabiedrība un Igaunijas pilsoņa P. Tominga vadītā "NCC Konstrukcija" realizēja arī celtniecības darbus Maskavas ielā Rīgā. 2008. gada martā Korupcijas novēršanas un apkarošanas biroja darbinieki aizturēja A. Inkuli viņa vadītā uzņēmuma telpās.
Par kukuļa došanu pēc krimināllikuma 323. panta 1. daļas apsūdzētajam Tomingam, kā arī Inkulim prokurors Leja tiesas debatēs bija lūdzis piemērot naudassodu 120 minimālo mēnešalgu (21 600 latu) apmērā. Viņi abi savu vainu atzina un palīdzēja izmeklēšanā, kas, pēc prokurora domām, mīkstina šo apsūdzēto atbildību. Apsūdzētā Inkuļa aizstāvis advokāts Uģis Grūbe lūdza savus aizstāvamos atbrīvot no kriminālatbildības, norādot, ka no šiem apsūdzētajiem kukulis esot ticis izspiests, tāpēc viņiem faktiski nav bijušas citas iespējas, kā samaksāt prasītās naudas summas.
Dūņupīte
Dūņupīte var būt:
Dižā baltegle
Dižā baltegle jeb lielā baltegle (la) ir priežu dzimtas suga. Tā aug teritorijā no Kanādas Britu Kolumbijas dienvidu rajoniem līdz ASV ziemeļrietumiem — upju piekrastēs, ielejās, pakalnu nogāzēs, dažreiz tīraudzēs, bet visbiežāk jauktajos mežos.
Apraksts
Dižā baltegle ir mūžzaļš skuju koks, kas parasti sasniedz 36—81 m augstumu. Stumbra diametrs ir 0,51—1,02 m. Koka mūžs parasti ir 250, retāk 300 gadu. Kaut arī dižā baltegle priekšroku dod mēreni mitrām augsnēm, tā var panest arī augstu ūdens līmeni augsnē un plūdus. Sala bojājumi parādās -18, -23 °C temperatūrā.
Vainagam ir plata konusa forma. Miza jauniem kokiem ir pelēka, gluda un plāna, bet vecākiem kokiem kļūst biezāka un ir nelīdzena. Jaunie dzinumi ir gaiši brūni un viegli pūkaini. Apakšējās skujas ir divas reizes garākas nekā augšējās (4—6 cm), šķērsgriezumā plakanas, ar spīdīgu virspusi, tumši zaļas, ar robiņu galā, bet apakšpusē ir divas gaišas atvārsnīšu rindas. Vīrišķās ziedkopas ziedēšanas laikā ir zilgani sarkanas, purpursarkanas, oranžas, dzeltenas vai zaļas. Čiekuri ir 5—11 cm gari, ar 3—3,5 cm diametru, zaļi, purpursarkani, tumši zili vai pelēki. Sēklas ir 6—8 mm garas. Sēklas spārns ir 1,5 reizes garāks par sēklas miziņu.
Izmantošana
Dižā baltegle nav toksiska, un to galvenokārt izmanto celulozeis ražošanai un vieglām koka konstrukcijām, kam nav nepieciešama īpaša stiprība. Viduseiropā tā noder par Ziemassvētku eglīti.
Inniss
Inniss var būt:
Bukūzis
Bukūzis, arī Buka, Bukauzes, Bukānes un Bukūža ezers ir ezers Jēkabpils novada Elkšņu pagasta ziemeļrietumu pusē.
Iekļauts Saukas dabas parkā. Caurteces ezers, atrodas uz Klauces upes. Ietek ezerā arī grāvis un strauts. Krasti slīkšņaini un aizauguši. Tajos atrodas slapju mežu biotopi. Ūdens caurredzamība 0,8 metri.
Makrofīti
Retas un aizsargājamas augu sugas nav konstatētas. Gar ezera krastiem vietām atrodas parastās niedres josla, bieži sastopama purvāju purvpaparde, parastā bultene, purva vārnkāja. 60% no ezera spoguļa platības pārklāj dzeltenās lēpes audze. Brīvi peldošie augi — parastā mazlēpe, parastā spirodela. Ezers ir atbilstošs Eiropas savienības aizsargājamam biotopam "Eitrofi ezeri ar iegrimušo ūdensaugu un peldaugu augāju".
Korrjentesa
Korrjentesa (es) ir pilsēta Argentīnā, Korrjentesas provinces administratīvais centrs. 2010. gadā pilsētā dzīvoja 346 334 iedzīvotāji. Pilsēta atrodas Paranas upes austrumu krastā, aptuveni 1000 km uz ziemeļiem no valsts galvaspilsētas Buenosairesas.
Ekšu pilskalns
Ekšu pilskalns (arī Pilskolns, Piļskolns, ru ) atrodas Latgalē, Krāslavas novada Skaistas pagastā, uz ziemeļiem no Stirna ezera. Pilskalnu plašāk 1942. gadā aprakstīja Arveds Gusars.
Puškina
Puškina, līdz 1918. gadam pazīstama kā Carskoje Selo ( — ‘Cara ciems’) ir pilsēta Krievijā uz dienvidiem no Sanktpēterburgas centra. Administratīvi ir Sanktpēterburgas daļa. No 1710. gada tā bija Krievijas cara Pētera I, vēlāk Krievijas impērijas ķeizaru vasaras rezidence. Pilsētā esošās pilis un parki ir iekļauti UNESCO Pasaules mantojuma sarakstā.
Vēsture
Pilsēta radusies ap Katrīnas pils kompleksu, kas tika sākts veidot pēc Pētera I pavēles drīz pēc Ingrijas ieņemšanas 1710. gadā. Viņa sievas Katrīnas I valdīšanas laikā uzceltā divstāvu pils kļuva par vienu no ķeizarienes rezidencēm. Ķeizarienes Elizabetes valdīšanas laikā pēc Frančesko Bartolomeo Rastrelli projekta pili pilnīgi pārbūvēja un 1755. gadā no Ziemas pils uz šejieni pārcēla Dzintara istabu. No 1792. līdz 1795. gadam Carskoje Selo Katrīnas II mazdēlam Aleksandram uzcēla Džakomo Kvarengi projektēto Aleksandra pili.
1837. gadā starp Carskoje Selo un Santpēterburgu izveidoja pirmo Krievijas dzelzceļa līniju. 1905. gadā Aleksandra pils kļuva par pēdējā Krievijas impērijas ķeizara Nikolaja II rezidenci. Pēc Februāra revolūcijas Nikolajs II ar ģimeni kādu laiku dzīvoja Carskoje Selo mājas arestā. Pēc Oktobra revolūcijas piļu komplekss tika pasludināts par muzeju, bet pilsēta pārdēvēta par Detskoje Selo. 1937. gadā, sakarā ar Aleksandra Puškina 100. nāves jubileju, Detskoje Selo pārdevēja par Puškinu.
Otrā pasaules kara laikā no 1941. līdz 1944. gadam Puškina atradās vācu okupācijā. Dzintara istaba tika izvesta nezināmā virzienā un tā arī nav atrasta (mūsdienās pilī ir Dzintara istabas kopija).
Cilvēki
Puškinā (Carskoje Selo) dzimuši politiķis Sergejs Mironovs (Сергей Михайлович Миронов, 1953) un Krievijas cars Nikolajs II (Николай II, 1868-1918). Šeit jaunības dienas pavadījuši Anna Ahmatova, Nikolajs Gumiļevs un Aleksandrs Puškins, bet miruši rakstnieks Aleksandrs Beļajevs (Александр Романович Беляев, 1884-1942) un dzejnieks Fjodors Tjutčevs (Фёдор Иванович Тютчев, 1803-1873).
Trento province
Trento autonomā province (, lld, cim, mhn) ir viena no divām Itālijas autonomajām provincēm valsts ziemeļaustrumu daļā, Trentīno-Alto Adidžes reģionā, Alpu priekškalnēs. Tās administratīvais centrs un lielākā pilsēta ir Trento. Provinces kopējā platība ir 6212 km2, 2012. gada beigās tajā dzīvoja 534 405 iedzīvotāji. Trento province sīkāk iedalās 166 komūnās.
Mitrovicas "Trepça"
Mitrovicas futbola klubs "Trepça" (Klubi Futbollistik Trepça Mitrovicë) ir Kosovas futbola klubs no Mitrovicas, kas šobrīd spēlē Kosovas Pirmajā līgā.
Karīms Belarabi
Karīms Belarabi (de, dzimis ) ir vācu futbolists, spēlē uzbrucēja pozīcijā, Vācijas futbola izlases dalībnieks. Kopš 2011. gada Belarabi pārstāv Vācijas Bundeslīgas komandu Leverkūzenes "Bayer". Iepriekš Belarabi ir spēlējis FC Oberneuland un Eintracht Braunschweig.
Nikaragvas administratīvais iedalījums
Nikaragvas administratīvo iedalījumu veido 15 departamenti un 2 autonomie reģioni. Departamenti ir veidoti pēc Spānijas parauga. Departamenti un autonomie reģioni sīkāk iedalās 153 municipalitātēs. Pēc platības lielākā Nikaragvas iedalījuma vienība ir Ziemeļatlantijas autonomais reģions (32 159 km²), bet mazākā Masajas departaments (590 km²). Visvairāk iedzīvotāju dzīvo Managvas departamentā (1 460 000 iedzīvotāji), bet vismazāk — Riosanhuanas departamentā (95 596 iedzīvotāji).
Luisrisopatrona
Luisrisopatrona (es vai Refugio Luis Risopatrón) ir Čīles vasaras polārstacija (patvērums), Antarktikā. Izvietojusies Dienvidšetlendas salu Roberta salas ziemeļrietumu galā, Kopermainas pussalā. Izveidota 1956./1957. gada vasarā kā Čīles Kara flotes patvērums Kopermaina (Refugio Naval Copper Mine). 1989. gadā paplašināta ar vairākiem moduļiem un nodēvēta tagadējā vārdā par godu čīliešu ģeogrāfam Luisam Risopatronam Sančesam (Luis Risopatrón Sánchez). Stacija sastāv no pieciem moduļiem ar kopējo platību 92 m² un paredzēta piecu cilvēku izmitināšanai. Galvenās pētniecības nozares ir ģeoloģija, ģeofizika un bioloģija.
Stacija izvietojusies blakus Antarktikas speciāli aizsargājamajai teritorijai Nr. 112.
Sindija Roledere
Sindija Roledere (de; dzimusi Karlmarksštatē (mūsdienās Hemnica), VDR) ir vācu vieglatlēte, startē 100 m barjerskrējienā. 2015. gada Pasaules čempionāta sudraba medaļas ieguvēja (ar personisko rekordu 12,59 sekundes) un 2016. gada Eiropas čempione šajā distancē. Piedalījusies 2012. gada vasaras olimpiskajās spēlēs, kur sasniedza pusfinālu.
Igaunija 1920. gada vasaras olimpiskajās spēlēs
Igaunijai 1920. gada vasaras olimpiskās spēles bija pirmās olimpiskās spēles, kur tā piedalījās kā neatkarīga valsts (neatkarību no Krievijas Impērijas ieguva 1918. gadā). 1920. gada vasaras olimpiskās spēles notika Belģijas pilsētā Antverpenē. Šajās olimpiskajās spēlēs Igaunija bija pārstāvēta ar 14 sportistiem (visi vīrieši), trijos olimpiskajos sporta veidos. Šajās spēlēs Igaunija izcīnīja savas pirmās olimpiskās medaļas, kopsummā 3 medaļas no tām viena zelta medaļa un 2 sudraba medaļas.
Dižsardzeņu ģints
Dižsardzenes (Macrolepiota, no grieķu macro - liels un latīņu lepis - zvīņa) ir atmateņu dzimtas sēņu ģints. Agrāk tās tika iedalītas vienā ģintī ar saulsardzenēm (Lepiota) ar attiecīgiem nosaukumiem, taču atšķiras no tām ar izmēriem (īpaši kātiņa garumu), pārvietojamu gredzenu uz kātiņa un lielām sporu dīgšanas atverēm. Aug uz augsnes parasti mežos gaišās vietās, retāk ārpus tiem vai siltumnīcās. Ģints tipiskā suga ir lielā dižsardzene. Pēdējās desmitgadēs ģenētisko pētījumu rezultātā daļa dižsardzeņu sugu ir pārcelta uz citām ģintīm, taču speciālisti turpina strīdus par šīm izmaiņām un šeit lietota Latvijas publikācijās pieņemtā versija. Šādas tuvu radnieciskas ģintis, par kurām mikologiem vēl nav vienota viedokļa, ir Chlorophyllum, Leucoagaricus un Leucocoprinus.
Barības vērtība
Izņemot dārza dižsardzeni, kura atšķiras ar īsu kātiņu un aug lielās grupās tādās vietās kā siltumnīcas un skudru pūžņi, visas Latvijā sastopamās dižsardzenes ir labas ēdamās sēnes, kuras cepamas nevārītas, bet lielo dižsardzeni pat iesaka ēst turpat mežā uz sviestmaizēm. Par dārza dižsardzenes ēdamību ir pretrunīgi viedokļi - daži to nosauc par ēdamu, daži apgalvo, ka tā iespējami izraisot vieglu saindēšanos, daži norāda uz halucinogēnu efektu. Sēnes.lv par to raksta: "Vāji indīga (vismaz dažkārt)". Jāatceras, ka specifiskā vidē augošas sēnes bieži var sagādāt problēmas, nebūdamas indīgas pašas par sevi, bet uzkrādamas kaitīgas vielas no apkārtnes, un tas attiecas ne tikai uz dārza dižsardzeni.
Līdzīgas sēnes
Dižsardzenes nepieredzējušai acij ir viegli sajaucamas ar bieži sastopamajām tām radnieciskās ģints sugām — mušmirēm. Jāatceras, ka dižsardzenēm uz kātiņa pamatnes nav maksts, kas to ietver mušmirēm, un mušmiru cepurīšu virsmiziņa bieži ir ar plīvura atliekām, bet nav saplaisājusi tumšās zvīņās, kā dižsardzenēm.
Three Days Grace (albums)
Three Days Grace kanādiešu rokgrupas Three Days Grace debijas albums, kas izdots. Šis ir vienīgais apvienības albums, kas veidots, kad grupas sastāvā bija tikai trīs locekļi.
Jordāns
Jordāns (la, dzimšanas gads nezināms, miris pēc 551. gada) bija 6. gadsimtā Romas impērijas austrumu daļā dzīvojošs ostgotu hronists. Pazīstams kā divu grāmatu — Romana (par Romas vēsturi) un Getica — autors. Īpaši nozīmīga vēsturei ir Konstantinopolē sarakstītā Getica, kas ir viens no retajiem gotu agrīnās vēstures avotiem.
Aistu apraksts
Baltijas jūras piekrastes iedzīvotāju aprakstā (De origine actibusque Getarum jeb Getica) Jordāns pieminēja arī aistus, kas tajā laikā dzīvojuši uz ziemeļiem no vidivāru (Vidivarii) apdzīvotās Vislas grīvas. Aisti dzīvoja Okeāna krastā un viņus bija pakļāvuši goti Ermanarika (Ermanaricus) vadībā.
Platači (Andzeļu pagasts)
Ciema apkārtnē atrodas ūdenstilpes Plataču-Stiebrīšu ezers, Dubuleits.
Kelmendi
Kelmendi var būt:
Kīts Ričardss
Kīts Ričardss (en; dzimis ) ir angļu mūziķis, dziedātājs, dziesmu autors un viens no grupas The Rolling Stones dibinātājiem. Filmējies arī kino, tostarp divās no Karību jūras pirātu sērijas filmām.
Kopā ar grupas biedru Miku Džegeru ir galvenie grupas dziesmu autori, 14 viņu sarakstītās dziesmas ir iekļautas Rolling Stone 500 izcilāko dziesmu sarakstā. Rolling Stone mūziķi ierindojuši 10. vietā 100 izcilāko ģitāristu sarakstā. Ričardss ir izdevis divus soloalbumus.
Gambija (ciems)
Gambija, arī Cīrulīši, ir ciems Talsu novada Valdgales pagastā. Attālums līdz pagasta centram Pūņām ir 4 km, līdz novada centram Talsiem — 20 km, līdz Rīgai — 135 km. Ciemam nosaukumu devuši vietējie pagasta iedzīvotāji kādreiz slikti izbraucamo ceļu dēļ. Nosaukums no 1960. gadu beigām lietots ikdienā.
Kriss Midltons
Karjera
Augstskolu basketbolā pārstāvēja NCAA komandu Texas A&M.
2013. gada vasarā K. Midltons tika iesaistīts lielā maiņas darījumā, kur Brendons Dženingss tika aizmainīts uz "Pistons" pret Brendonu Naitu, K. Midltonu un Vjačeslavu Kravcovu. "Bucks" sastāvā jau pirmajā sezonā biežāk devās sākumsastāvā, nekā uz maiņu, ieņemot nozīmīgu lomu komandā. Šajā pašā gadā komandai pievienojās arī Janis Adetokunbo un "Bucks" pamazām kļuva par vienu no līgas līdervienībām, regulāri iekļūstot play-off spēlēs, sasniedzot Austrumu konferences finālu 2019. gadā. 2021. gada jūlijā Milvoki "Bucks" ar K. Midltonu sastāvā kļuva par NBA čempioniem.
M. V. Talbots
M. V. Talbots (en) bija britu regbists, olimpiskās sudraba medaļas ieguvējs.
1900. gada vasaras olimpiskajās spēlēs Talbots bija Lielbritānijas regbija komandas (Moseley Wanderers) spēlētājs. Viņi olimpiskajā regbija turnīrā, piekāpjoties Francijas komandai, ieguva sudraba medaļu.
Roberto Nestors Sensini
Roberto Nestors Sensini (es, dzimis ) ir Argentīnas futbola treneris un bijušais futbolists, spēlēja aizsarga vai pussarga pozīcijā, bijis Argentīnas futbola izlases dalībnieks. Kopš 2020. gada Sensini ir Čīles kluba Everton galvenais treneris.
Spēlētāja karjera
Newell's Old Boys
Parma
Lazio
Inta Tirole
Inta Tirole ir latviešu aktrise.
1960. gadā absolvējusi Jāzepa Vītola konservatorijas Teātra fakultāti. Pašlaik ir Nacionālā teātra ārštata aktrise.
Kristofs Johans Frīdrihs fon Mēdems
Kristofs Johans Frīdrihs fon Mēdems, saukts Žanno Mēdems (, 1763—1838), bija galminieks Prūsijas karaļu Frīdriha II Lielā, Frīdriha Vilhelma II un Krievijas impērijas ķeizara Pāvila I galmos. Žanno Mēdema vecākā māsa Elizabete Šarlote Konstance kļuva par slavenu rakstnieci, bet māsa Anna Šarlote Doroteja apprecējās ar pēdējo Kurzemes hercogu Pēteri Bīronu.
Dzīvesgājums
Dzimis 1763. gada 13. augustā Mežotnes muižā ietekmīgā muižnieka Johana Frīdriha fon Mēdema un viņa otrās sievas Luīzes Šarlotes fon Manteifeles-Cēges ģimenē kā viņa piektais bērns. Tēvs viņu iekārtoja Prūsijas karaļa Frīdriha II Lielā svītā, kam sekoja dienests gvardes korpusā. Pēc karaļa nāves 1786. gadā uzdienējās par viņa dēla karaļa Frīdriha Vilhelma II flīģeladjutantu.
Virves vilkšana 1900. gada vasaras olimpiskajās spēlēs
Virves vilkšana 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Sacensībās startēja 2 komandas (katrā pa 6 sportistiem). Abas komandas tika uzskatītas par Jauktajām komandām, jo tās veidoja dažādu valstu pārstāvji. Sacensības tika aizvadītas 1900. gada 16. jūlijā Buloņas meža teritorijā Parīzē. Šajās sacensībās zelta medaļu ieguva Jauktā komanda (Zviedrija / Dānija), bet sudrabs tika piešķirts otrai Jauktajai komandai (Francija / Kolumbija).
Ievads
Šī bija pirmās olimpiskās spēles, kurās virves vilkšana bija iekļauta olimpisko spēļu programmā. Olimpiskajās spēlēs virves vilkšanas sacensībām tika pieteiktas divas komandas. Francijas komanda Racing Club de France un ASV komanda, kuras sastāvā bija seši sportisti, kuri spēļu laikā piedalījās dažādos citos sporta veidos. Taču ASV komanda izstājās no sacensībām, jo virves vilkšanas sacensības notika vienlaikus ar vesera mešanas sacensībām, kurā startēja trīs no sešiem ASV komandas pārstāvjiem. Organizatori ar novēlotu pieteikumu pieņēma Skandināvijas komandu, kuru veidoja trīs Dānijas un trīs Zviedrijas sportisti. Skandināvu komandu galvenokārt arī veidoja sportisti, kuri startēja citos sporta veidos un dāņu žurnālists Edgars Obje, kurš tika pieaicināts komandai pēdējā brīdī.
Kristofs Johans Frīdrihs fon Mēdems
Dzīvesgājums
Miris 1838. gada 24. februārī Jelgavā, 2. martā apglabāts Mēdemu dzimtas kapos pie Sesavas baznīcas.
Virves vilkšana 1900. gada vasaras olimpiskajās spēlēs
Sacensību formāts
Virves vilkšanas sacensības tika aizvadītas līdz divām uzvarām. Jauktā Skandināvijas komanda uzvarēja abos pirmajos divos vilcienos, izmantojot sev lielāku svaru, īpaši Sēderstrēma un Vinklera svaru. Zviedru laikraksts Ny Tidning för Idrott ziņoja, ka Francijas komanda "izrādīja izmisīgu pretestību", taču nespēja tikt galā ar pretiniekiem. Ir avoti, kas ziņo, ka Skandināvijas komanda uzvarēja ar 2:1, bet vairākums to atzīmē kā uzvaru ar 2:0.
Pārstāvētās valstis un sportisti
1900. gada vasaras olimpiskajās spēlēs virves vilkšanas sacensībās startēja 12 sportisti no 3 valstīm. Visi sportisti startēja kā Jauktā komanda, jo komandas pēc mūsdienu sistēmas, veidoja dažādu valstu pārstāvji.
Iekavās uzrādīts sportistu skaits no valsts.
Komandu sastāvi
Jaukto komandu veidoja Racing Club de France, kuras sastāvā bija 3 spēlētāji, kuri vēlāk, 14. un 28. oktobrī, Francijai izcīnīja olimpisko zelta medaļu regbijā. Šie trīs sportisti bija Žans Kollā, Šarls Gonduāns un Emīls Sarāds, lai gan bieži tiek nepareizi ziņot, ka Haiti dzimušais regbija spēlētājs Konstantīns Enrikess, arī bija virves vilkšanas komandā. Taču tas ir kļūdains identitātes gadījums ar līdzīgu vārdu — Kolumbijā dzimušo Fransisko Enrikesu de Subiriju. Pārējie divi Francijas komandas dalībnieki bija Remons Basē un Žozefs Rofo.
Jauktajā komandā startēja arī apvienotā Skandināvijas komanda, kuru veidoja trīs Zviedrijas un trīs Dānijas sportisti. Zviedrijas pārstāvji bija Augusts Nilsons, kurš piedalījās arī kārtslēkšanā un lodes grūšanā Gustavs Sēderstrēms, kurš sacentās lodes grūšanā un diska mešanā un Kārlis Štāfs, kurš startēja kārtslēkšanā, trīssoļlēkšanā, trīssoļlēkšanā no vietas un vesera mešanā Tikai viens no trim dāņu virves vilkšanas komandas pārstāvjiem startēja arī kādā citā disciplīnā. Čārlzs Vinklers startēja lodes grūšanā un diska mešanā. Dānis Edgars Obje olimpiskajās spēlēs piedalījās kā laikraksta Politiken žurnālists tika iekļauts virves vilkšanas komandā, jo viens no sākotnējiem dalībniekiem bija savainota. Sestais komandas dalībnieks bija Eižens Šmits, kurš 1896. gada vasaras olimpiskajās spēlēs Atēnās startēja 100 metru sprinta distancē un 200 metru šaušana ar militāro šauteni.
Piedzīvojumu zeme
"Piedzīvojumu zeme" (en) ir 2009. gada ASV drāma, kura režisors un scenārija autors ir Gregs Motola. Galvenās lomas atveido Džese Aizenbergs, Kristena Stjuarta, Kristena Viga, Raiens Renoldss, Bills Haders un Mārtins Storrs. Filmas pirmizrāde notika.
Anrijs Matīss
Anrijs Matīss (dzimis Rīgā) ir latviešu ierēdnis un politiķis, bijušais Latvijas satiksmes ministrs, bijis vairāku ministriju valsts sekretārs, kā arī 12. Saeimas deputāts (kā partijas "Vienotība" biedrs). No partijas "Saskaņa" kandidēja 13. Saeimas vēlēšanās. No 2018. gada 13. decembra līdz 2019. gada 5. februārim pildījis Rīgas pašvaldības uzņēmuma "Rīgas satiksme" pagaidu valdes priekšsēdētāja amata pienākumus.
Biogrāfija
Izglītību ieguvis Rīgas 1. ģimnāzijā, ko absolvējis 1991. gadā, un Rīgas Tehniskajā universitātē, ko absolvējis 1996. gadā ar inženierzinātņu maģistra grādu.
Laikā no 1993. līdz 2009. gadam strādājis dažādos amatos Latvijas Ekonomikas ministrijā, tāpat bijis padomes loceklis Rēzeknes speciālajā ekonomiskajā zonā, direktora pienākumu izpildītājs Latvijas Investīciju un attīstības aģentūrā. Laikā no 2003. līdz 2008. gadam Matīss bijis ministrijas valsts sekretāra Kaspara Gerharda vietnieks iekšējā tirgus, rūpniecības un uzņēmējdarbības jautājumos, vēlāk divus gadus pats ieņēmis ministrijas valsts sekretāra amatu. 2009. gada decembrī kļuva par Satiksmes ministrijas valsts sekretāru.
Politiskā darbība
2013. gada 1. martā A. Matīss kā partijas "Vienotība" virzīts bezpartijisks kandidāts nomainīja Aivi Roni satiksmes ministra amatā Valda Dombrovska valdībā. Par viņa apstiprināšanu nobalsoja gandrīz visi Saeimas deputāti, ieskaitot opozīciju, taču pret balsoja pozīcijā esošā Nacionālā apvienība. Satiksmes ministra amatu saglabāja gan Laimdotas Straujumas pirmajā, gan arī otrajā valdībā.
2015. gada 3. novembrī Ministru prezidente L. Straujuma pieprasīja ministra demisiju un atbrīvoja A. Matīsu no amata, saistībā ar aviosabiedrības AirBaltic investora piesaisti, kas paredz flotes papildināšanu ar Krievijā ražotām lidmašīnām Sukhoi Superjet. 12. novembrī A. Matīss atjaunoja Saeimas deputāta mandātu. 2017. gada oktobrī paziņoja par izstāšanos no partijas "Vienotība", tomēr turpināja darboties tās frakcijā. 2018. gada jūnijā izslēgts no frakcijas par frakcijas disciplīnas neievērošanu, drīz pēc tam izplatījās informācija, ka A. Matīss turpmāk pārstāvēs partiju "Saskaņa". Rudenī A. Matīss kandidēja 13. Saeimas vēlēšanās no partijas "Saskaņa" saraksta, nebūdams tās biedrs, taču netika ievēlēts Saeimā. Saites ar partiju pārrāvis pēc Saeimas vēlēšanām.
Privātā dzīve
Precējies ar Sanitu Matīsi, ir divi dēli un viena meita.
Edgars Kļaviņš
Edgars Kļaviņš var būt:
Jorzova
Jorzova var būt:
KF Rahoveci
KF Rahoveci ir Kosovas futbola klubs no Rahoveci, kas šobrīd spēlē Kosovas 2. līgā.
Ozolkalns
Ozolkalns var būt:
Širrens
Širrens var būt:
Balta (upe)
Balta (arī Balda) ir upe Latgalē, Daugavas labā krasta pieteka Augšdaugavas novadā. Sākas Ambeļu pagasta dienvidos pie Mīžusātas, plūst dienvidu virzienā pa Dagdas pauguraini. Upes augštece pārrakta un iztaisnota. Augšpus Izvaldas dzelzceļa stacijas tek caur vairākiem nelieliem ezeriem. 3 nelielas pietekas. Lejtecē Daugavas loku dabas parkā tek pa dziļu ieleju. Šķērso autoceļus A6 un Daugavpils—Indras dzelzceļu. Lielākās apdzīvotās vietas krastā ir Meļņica un Panteliški.
Ekšu Pilskalniņš
Ekšu Pilskalniņš atrodas Latgalē, Krāslavas novada Skaistas pagastā, Stirna ezera ziemeļu krastā. Uz ziemeļiem no Ekšu Pilskalniņa atrodas Ekšu pilskalns.
Lakūna
Lakūna (no la — ‘dobums, caurums’) valodniecībā ir  apzīmējums izlaidumam, kas mērķvalodas tekstā radies avottekstā lietotā vārda atbilsmes trūkuma dēļ.
Terminoloģija
Lietuviešu filoloģe Regīna Kvašīte (Regina Kvašytė) salīdzina lietuviešu terminus neekvivalentine leksika, beekvivalentė leksika ar latviešu lakūna un kultūraizguvums un krievu лакуны, безэквивалентная лексика. Autore iztirzā dažādu tautu atšķirīgās reālijas un šo atšķirību nesavietojamību tulkošanā. Piemēram, vārds "Jāņu siers" lietuviski tiktu "tulkots" kā sūris su kmynais ("siers ar ķimenēm").
Kristjans Čehs
Kristjans Čehs (sl; dzimis ) ir slovēņu vieglatlēts, startē diska mešanas sacensībās, 2022. gada pasaules čempions.
Karjera
2019. gadā ieguva zelta medaļu Eiropas U-23 čempionātā Jēvlē. Tajā pašā gadā pirmo reizi piedalījās Pasaules čempionātā, bet finālsacensībās neiekļuva. Tokijā ar rezultātu 66,62 m ieguva piekto vietu.
2022. gada februārī par Čeha treneri kļuva igaunis Gerds Kanters. 2022. gada Pasaules čempionātā Jūdžīnā Čehs izcīnīja zelta medaļu un laboja čempionātu rekordu, raidot disku 71,13 metrus tālu. 2022. gada Eiropas čempionātā ieguva sudraba medaļu, piekāpjoties lietuvietim Mikolam Aleknam. 2022. gada decembrī Čehs tika atzīts par Slovēnijas 2022. gada sportistu.
sacensībās Jehvi, Igaunijā, uzlaboja savu personisko rekordu, sasniedzot 71,86 metrus.
Zvejnieku karalis
"Zvejnieku karalis" (en) ir 1991. gada ASV drāma, kuras režisors ir Terijs Giljams. Galvenās lomas filmā atveido Robins Viljamss, Džefs Bridžess, Amanda Plamere un Mersedesa Ruela. Filmas pirmizrāde notika.
Izbijis radio dīdžejs, kuru viņa pieļautas briesmīgas kļūdas dēļ pārņem pašnāvnieciskas domas, palīdz bezpajumtniekam, kurš bija šīs kļūdas nejaušs upuris.
Klaudio Lopess
Klaudio Havjers Lopess (es, dzimis ) ir bijušais Argentīnas futbolists, spēlēja uzbrucēja pozīcijā, bijis Argentīnas futbola izlases dalībnieks.
Vislabāk pazīstams no laika Valencia un Lazio komandās. Spēlējis arī Argentīnas, Meksikas un ASV komandās. Ar Argentīnas futbola izlasi piedalījies 1998. un 2002. gada FIFA Pasaules kausā. Izcīnījis sudraba medaļu 1996. gada vasaras olimpiskajās spēlēs.
Sasniegumi
Valencia
Lazio
Club América
Colorado Rapids
Divīzija
Divīzija (no la — "nodalījums") ir liela militāra vienība, kurā ietilpst vairāki pulki vai brigādes, un tajā ir 10 000 līdz 30 000 karavīri. Vairākas divīzijas var apvienot korpusā.
Mūsdienu karaspēkos divīzija ir mazākā kombinēto ieroču vienība, kura spējīga darboties neatkarīgi. Divīzijas var būt arī specializētas, piemēram, tanku, artilērijas, raķešu, aviācijas u.c.
Karaspēka dalījums divīzijās radās, karotājvalstīm palielinot karaspēka lielumu. Pirmās divīzijas izveidotas Francijā 17. gadsimtā.
Dans Aksels Zagadu
Dans Aksels Zagadu (fr, dzimis ) ir franču futbolists, spēlē aizsarga pozīcijā. Kopš 2017. gada Zagadu pārstāv Vācijas Bundeslīgas komandu Dortmundes "Borussia".
Sasniegumi
Borussia Dortmund
Zāļu iela (Jūrmala)
Zāļu iela ir iela Jūrmalā, Druvciema apkaimē. Zāļu iela sākas krustojumā ar Slokas ielu un beidzas ar strupceļu. Kopējais ielas garums ir 130 metri, tai nav seguma. Zāļu ielā satiksmes kustība norit vienā joslā. Ielā ir savrupmāju un vasarnīcu apbūve.
Pilskalns (Beļavas pagasts)
Pilskalns, agrāk arī Beļava II, Kārtene, Pilsskola, ir ciems Gulbenes novada Beļavas pagastā. Izvietojies pagasta ziemeļdaļā Sīļupes krastos autoceļu V410 un V417 krustojumā 4,5 km no pagasta centra Beļavas, 15 km no novada centra Gulbenes un 195 km no Rīgas. Pilskalnā atrodas K. Valdemāra Beļavas pamatskola, brīvdabas estrāde, veikals.
Mstislavičs
Mstislavičs var būt:
Pilskalns (Beļavas pagasts)
Apdzīvotā vieta izveidojusies pie bijušās Beļavas muižas (Kortenhof) centra, izaugusi kā kolhoza «Pilskalns» centrālais ciemats. Netālu atrodas Kārtenes pilskalns. Beļavas muižas apbūve un parks ir valsts nozīmes arhitektūras pieminekļi. Vēsturiski Kārtenes pilskalnā atradās viens no Strūves ģeodēziskā loka punktiem.
Iedzīvotāju skaita izmaiņas
Esošajās robežās, pēc CSB datiem.
Ludzas evaņģēliski luteriskā baznīca
Ludzas evaņģēliski luteriskā baznīca ir viena no vecākajām Latgales luterāņu baznīcām, kas atrodas Latgales ielā 116/23 Ludzā. 2006. gadā baznīcas draudzē bija reģistrēti 18 pieaugušie draudzes locekļi. Mācītājs Artis Petersons.
Vēsture
Luterāņu baznīca Ludzā minēta jau 1599. gadā. No 1864. līdz 1866. gadam tika uzcelta jauna baznīca. Zemi dievnama celtniecībai dāvināja vācietis Bekers. Taču uzreiz pēc uzcelšanas dievnams lielajā pilsētas ugunsgrēkā gāja bojā. 1872. gadā tās vietā uzcēla ķieģeļu mūra baznīcu bez torņa. Galvenie baznīcas celtniecības organizatori bijuši Fogts un Franopoles muižas īpašnieks Kreics. Nedaudz vēlāk tajā ierīkoja Eilenburgā gatavotas ērģeles.
LSPR laikā 1919. gadā dievnamu izdemolēja, altāri un solus sadedzināja. Pēc Latgales atbrīvošanas baznīcu atjaunoja, 1924. gada 14. septembrī to iesvētīja luterāņu bīskaps Kārlis Irbe. 1931. gadā pēc arhitekta B. Leilanda projekta būvuzņēmējs A. Kažoks baznīcai uzbūvēja torni un veica tās kapitālo remontu. Šajā gadā veica arī ērģeļu remonts. 1932. gadā baznīcas draudzes telpai ieklāja skārda jumtu. 1935. gada 20. oktobrī iesvētīja jauno baznīcas zvanu. To izlēja J. Švenns, 193 kg smagais zvans izmaksāja 1210 latus. Pēc Otrā pasaules kara 1947. gadā dievnamu atkal atsavināja un tur ierīkoja novadpētniecības muzeju, ēka darbojusies arī kā graudu kalte. 1957. gadā baznīcai noārdīja torni un ēkā ierīkoja sporta zāli.
1992. gada 28. februārī Ludzas evaņģēliski luteriskā draudze atjaunoja savu darbību. 2001. gadā dievnamu atdeva draudzei. 2003. gada 19. aprīlī sākās atjaunošanas darbi. 2005. gada 9. janvāra vētra sabojāja baznīcas jumtu, ko drīz atjaunoja.
Santafē (Argentīna)
Santafē (es) ir pilsēta Argentīnā, Santafē provinces administratīvais centrs. 2010. gadā pilsētā dzīvoja 391 164 iedzīvotāji, bet aglomerācijā 653 073 iedzīvotāji. Pilsēta ir izveidojusies vietā, kur Salado upe ieplūst Paranas upē.
Sports
Pilsētā bāzējas futbola klubi Club Atlético Colón un Unión de Santa Fe.
Cilvēki
Santafē ir dzimuši:
Platači (Ozolmuižas pagasts)
Platači ir ciems Ozolmuižas pagastā, Rēzeknes novadā. Atrodas 238 km attālumā no Rīgas.
Svjatoslavs Mstislavičs
Svjatoslavs Mstislavičs (ru, be, miris ap 1239. gadu) bija Novgorodas kņazs (1218—1219), Polockas kņazs (1222—1232), Smoļenskas kņazs (1232— ap 1238).
Dzīvesgājums
Pēc Rurikoviču dinastijas kņazu mantošanas likumiem 1230. gadā viņam pienācās Smoļenskas kņaza vieta, bet tās iedzīvotāji viņu nevēlējās pieņemt. Tādēļ 1232. gadā viņš ar polockiešu karadraudzes palīdzību ieņēma Smoļensku un kļuva par tās kņazu.
Miris ap 1239. gadu, pēc Zelta ordas, vēlāk lietuviešu karaspēka iebrukuma Smoļenskas kņazistē 1238. gadā. Par viņa pēcteci kļuva Vitebskas kņazs Bračislavs Vasiļkovičs.
Mazeleja (stacija)
Mazeleja ir neizmantots pieturas punkts dzelzceļa līnijā Jelgava—Meitene. Pieturas punkts atrodas Elejas pagastā pie Mazelejas ciema, netālu no robežas ar Lielplatones pagastu. Pieturā nav saglabājies ne perons, ne jebkādas citas būves. Pieturas tuvumā atrodas autoceļa Mazeleja—Lielplatone pārbrauktuve.
Vēsture
Mazelejas pietura atklāta 1931. gadā, pēc Otrā pasaules kara nav vairs izmantota. No jauna atvērta 1966. gadā. Kopš 1995. gada, kad tika slēgts vietējais maršruts Rīga—Jelgava—Meitene, pasažieru vilcieni Mazelejā nepietur.
Salta
Salta (es) ir pilsēta Argentīnā, Saltas provinces administratīvais centrs. 2010. gadā pilsētā dzīvoja 535 303 iedzīvotāji, bet aglomerācijā 619 000 iedzīvotāji. Tā ir septītā lielākā pilsēta pēc iedzīvotāju skaita Argentīnā.
Salta ir provinces ekonomiskais un kultūras centrs.
Džozefs Voliss
Džozefs Godfrijs Voliss (en; dzimis, miris ) bija britu regbists, olimpiskās sudraba medaļas ieguvējs.
1900. gada vasaras olimpiskajās spēlēs Voliss bija Lielbritānijas regbija komandas (Moseley Wanderers) spēlētājs. Viņi olimpiskajā regbija turnīrā, piekāpjoties Francijas komandai, ieguva sudraba medaļu.
Ainārs Juškēvičs
Ainārs Juškēvičs (dzimis Rīgā) ir profesionāls latviešu florbolists, kurš savas profesionālās karjeras sākumā ir spēlējis SK Latvijas Avīze Latvijas florbola Virslīgā, pirms pievienošanās RTU-INSPECTA komandai. Viņš tiek uzskatīts par vienu no visu laiku labākajiem florbolistiem Latvijā. Viņš tika ierindots 25. vietā 2007. gada pasaules labāko florbolistu sarakstā. Viņš ir bijušais Latvijas florbola izlases spēlētājs un treneris jauniešu florbola klubā komandā FS/MASTERS.
Distanču slēpošana 2022. gada ziemas olimpiskajās spēlēs — sprints sieviešu komandām
Sprints sieviešu komandām bija viena no 12 disciplīnām distanču slēpošanā 2022. gada ziemas olimpiskajās spēlēs. Sacensības notika Džandzjakou, Džandzjakou slēpošanas centrā 2022. gada 16. februārī. Tajās bija pārstāvētas 54 sportistes (27 komandas) no 27 valstīm. Vienu komandu veidoja divas distanču slēpotājas. Katrai no sportistēm bija jāveic 6 slēpojuma apļi 1,5 kilometru garumā.
Olimpisko zelta nedaļu šajā disciplīnā ieguva Vācijas sportistes Katarīna Henniga un Viktorija Karla (finiša laiks — 22:09.85), sudraba medaļu ieguva Zviedrijas sportistes Maja Dālkvista un Jonna Sundlinga (finiša laiks — 22:10.02), bet bronzas medaļu ieguva Krievijas Olimpiskās komitejas sportistes Jūlija Stupaka un Natālija Ņeprjajeva (finiša laiks — 22:10.56).
Šajā disciplīnā startēja arī Latvijas slēpotāju komanda Kitija Auziņa un Estere Volfa. Viņas startēja pirmajā pusfināla kārtā, kur ieguva 11. vietu (finiša laiks — 26:46.26).
Pusfināli
Pusfinālā startēja visas 25 slēpotāju komandas. Komandas bija sadalītas divos pusfināla braucienos. No katra pusfināla brauciena 4 labākās komandas automātiski kvalificējās fināla kārtai. Vēl divas kvalifikācijas vietas finālam tika piešķirtas komandām ar labākajiem laika rezultātiem no tām kas nebija kvalificējušās finālam.
— automātiskā kvalifikācija finālam; — kvalifikācija fināla kārtai pēc labākā laika.
Fināls
Finālā startēja 12 slēpotāju komandas.
Pārstāvētās valstis un sportisti
Sacensībās startēja 54 sportisti (27 komandas) no 27 valstīm.
Iekavās norādīts sportistu skaits no attiecīgās valsts.
Vēstneši
"Vēstneši" (en) ir 2007. gada ASV un Kanādas šausmu filma, kuras režisori ir Pangu brāļi. Galvenās lomas atveido Kristena Stjuarta, Dilans Makdermots, Penelope Anna Millere un Džons Korbets. Filmas pirmizrāde notika.
Ļaunprātīga tumsa pārņem šķietami rāmu saulespuķu saimniecību Ziemeļdakotā, kā rezultātā Solomonu ģimeni izšķir aizdomas, slepkavības un haoss.
Baltais ezers (Indras pagasts)
Baltais ezers vai Beloje ir subglaciālas izcelsmes ezers Krāslavas novada Indras pagastā. Izvietojies pagasta dienvidaustrumos pie autoceļa V628. Krasti slīpi, lēzeni, dibens dūņains, vietām smilšains, oļains. Ziemeļu gals aizaug. Dienvidu galā notece uz Garo ezeru. Mīt līdaka, asaris, plaudis, karūsa, rauda, līnis. Krastos vairāki ciemi: dienvidos — Vaivodi, austrumos — Baltā, rietumos — Dargeļeva. Ir peldvieta.
Voltas ezers
Voltas ezers (en) ir mākslīga ūdenskrātuve Ganā, izbūvēta Voltas upes lejtecē. Pēc platības lielākā ūdenskrātuve pasaulē. Stiepjas no Akosombo aizsprosta līdz Japei pilsētai Ganas ziemeļu reģionā Savannā, aptuveni 520 km uz ziemeļiem pa straumi no aizsprosta, un noklāj 8482 km² vai 4% visas Ganas teritorijas. Aizsprosts notur gan Baltās Voltas, gan Melnās Voltas ūdeņus, kā arī ietekmē citas Voltas pietekas.
Elektrostacijas un aizsprosta būvniecība veikta no 1961. līdz 1965. gadam, stacijas jauda 2006. gadā bija 1020 MW. Ūdenskrātuve nodrošina arī ūdens transporta satiksmi, kā arī ūdens resursu apūdeņošanai un zivju audzēšanai.
Upes dziļums lejpus Voltas ezera ir apmēram 14 metri. Tūlīt lejpus aizsprosta upi šķērso Adomi tilts.
Anaisa Ševaljē-Bušē
Karjera
Guvusi panākumus jauniešu un junioru pasaules čempionātos. 2011. gadā Nove Mesto ieguva trīs medaļas jauniešu (U-19) vecuma grupā. 2012. gada Pasaules čempionātā junioriem Kontiolahti izcīnīja 2. vietu sprintā U-21 vecuma grupā.
Pasaules kausa sacensībās debitējusi sprinta sacensībās Hohfilcenē. Savu vienīgo individuālo uzvaru izcīnījusi 2016. gada decembrī PK posmā Nove Mesto.
Pasaules čempionātā pirmoreiz piedalījās 2016. gadā, kad izcīnīja sudraba medaļu stafetē. 2017. gada Pasaules čempionātā Hohfilcenē izcīnīja trīs medaļas — sudrabu jauktajā stafetē un bronzas medaļas sprintā un stafetē sievietēm.
2018. gada ziemas olimpiskajās spēlēs Phjončhanā kopā ar Marī Dorēnu-Abēru, Žistīni Brezā un Anaisu Beskonu kļuva par bronzas medaļas ieguvēju stafetē. 2021. gada Pasaules čempionātā Pokļukā izcīnīja sudraba godalgu sprintā un bronzu iedzīšanā.
Pekinā izcīnīja divas sudraba medaļas — jauktajā stafetē un 15 km individuālajā distancē. 2023. gada Pasaules čempionātā Oberhofā ieguva bronzu jauktajā stafetē. paziņoja par sportistes karjeras beigām pēc 2022.—2023. gada sezonas pēdējā posma Holmenkollenē.
Frīdis Zālītis
Frīdis Zālītis (1887–1944) bija latviešu pedagogs un vēsturnieks. Latvijas vēstures mācību grāmatu autors.
Dzīvesgājums
Dzimis 1887. gada 9. janvārī Vestienas pagasta “Bekseros” Anža un Annas Zālīšu ģimenē. Mācījās Vestienas pagastskolā, Vestienas draudzes skolā, tad Vecpiebalgas draudzes skolā. Nokārtoja abitūrijas pārbaudījumus Aleksandra zēnu ģimnāzijā un studēja vēsturi Tērbatas Universitātē (1908–1912). 1912. gada vasarā Rīgas Latviešu biedrības Zinību komisijas sēdē viņš nolasīja referātu “Nacionālisms kā kultūras faktors”, līdz 1914. gada pavasarim klausījās lekcijas Leipcigas Universitātē. Pirmā pasaules kara dēļ atgriezās Latvijā un sāka strādāt L. Bērziņa un F. Šmidhena privātģimnāzijā Dubultos, 1915. gadā kopā ar ģimnāziju evakuējās uz Tērbatu.
1930. gadā Zālīti 2. ģimnāzijas direktora amatā nomainīja Ernests Nagobads, un viņš pārcēlās uz dzīvi savā savrupmājā Visbijas prospektā 15 Mežaparkā. Pēc Latvijas okupācijas 1940. gadā Frīdi Zālīti 1. oktobrī norīkoja par skolas vēstures skolotāju sekcijas vadītāju.
Zaru iela (Jūrmala)
Zaru iela ir iela Jūrmalā, Mellužu apkaimē. Zaru iela sākas no pludmales un beidzas krustojumā ar Kāpu ielu. Kopējais ielas garums ir 150 metri, tā ir klāta ar grants segumu. Zaru ielā satiksmes kustība norit vienā joslā. Ielā ir savrupmāju un vasarnīcu apbūve.
Andželo Skola
Andželo Skola (it; dzimis ) ir itāļu Romas katoļu baznīcas kardināls, filozofs un teologs.
1970. gada jūlijā ticis ordinēts, 1991. gada septembrī — konsekrēts, 2003. gada oktobrī kļuvis par kardinālu. Laikā no 1991. līdz 1995. gadam Skola bijis Groseto bīskaps, pēc tam pildījis Laterānas universitātes rektora pienākumus līdz 2002. gadam, no 2002. līdz 2011. gadam bijis Venēcijas patriarhs. Kopš 2011. gada Skola ir Milānas arhibīskaps.
Holovejs
Holovejs (en; sieviešu dzimtē Holoveja) ir angļu cilmes uzvārds. Cilvēki ar šo uzvārdu:
Inga Aizbalte
Inga Aizbalte (dzimusi ) ir latviešu aktrise.
Ir bijusi Valmieras teātra aktrise. Pašlaik ir Rīgas Krievu teātra mārketinga nodaļas vadītāja. Debitējusi kino ar lomu filmā "Dīvainā mēnessgaisma" (1987). Attēlojusi lomas filmās "Maija un Paija" (1990), "Baiga vasara" (2000), "Debesu līgava. 7 lidojumi" (2002).
Bija precējusies ar aktieri Arni Līcīti (miris 2022. gadā).
Juškēvičs
Juškēvičs (sieviešu dzimtē Juškēviča) jeb Juškevičs (krievu un uk, be; pl; sieviešu dzimtē Juškeviča (Юшке́вича; Юшкевіча, Juszkiewicza)) ir slāvu cilmes uzvārds, kas vēsturiski izplatīts arī Lietuvā (lt; sieviešu dzimtē Juškevičienė (ja precējusies) vai Juškevičiūtė (ja neprecējusies)). Cilvēki ar šo uzvārdu:
Platači (Pildas pagasts)
Platači ir ciems Pildas pagastā, Ludzas novadā. Atrodas 299 km attālumā no Rīgas.
Kandavas draudzes novads
Tagad bijušā Kandavas draudzes novada teritorija ietilpst ne tikai Tukuma novadā, bet arī Talsu novadā.
Kroņa muižas
{| table width=99%
Gary
Gary var būt:
AKSM-333
Pirmais AKSM-333 eksemplārs izgatavots 1998. gadā. tas ražots 1999. gadā, no 2002. līdz 2004. gadam un kopš 2009. gada. 2011. gadā modelim veikta neliela modernizācija, pārstrādājot salonu, kļūstot līdzīgākam AKSM-321.
AKSM-333 tiek izmantots pilsētās Argentīnā, Baltkrievijā, Krievijā un Serbijā. Līdz 2015. gada janvārim trolejbusus izmantoja arī Rīgā.
Edgars Mičels
Edgars Dīns "Eds" Mičels (Edgar Dean "Ed" Mitchell, dzimis, miris ) bija ASV astronauts, lidotājs, aeronautikas inženieris. 1971. gadā kā sestais cilvēks izkāpis uz Mēness.
Dzīvesgājums
1952. gadā Edgars Mičels Kārnegi Melona Universitātē ieguva bakalaura grādu rūpnieciskajā pārvaldībā. Nākamajā gadā viņš iestājās Jūras kara flotē. Pēc virsnieka un lidotāja kursiem 1954. gadā Mičelu nosūtīja dienēt Okinavā uz patruļlidmašīnām. 1957. gadā viņš nokļuva reaktīvajā aviācijā uz lidmašīnu bāzes kuģiem. 1961. gadā Mičels Naval Postgraduate School ieguva bakalaura grādu aeronautikas inženierijā. 1964. gadā Masačūsetsas Tehnoloģiju institūtā iegūts doktora grāds aeronautikā un astronautikā.
1964. un 1965. gadā Edgars Mičels bija projekta Manned Orbiting Laboratory Jūras kara flotes nodaļas vadītājs. 1966. gadā viņš ASV Gaisa spēku izmēģinātājpilotu skolā ieguva izmēģinātājpilota sertifikātu.
1966. gada aprīlī Mičels iekļuva piektajā astronautu grupā. Viņš bija Apollo 10 dublieru apkalpes mēness moduļa pilots.
Pirmajā un vienīgajā kosmiskajā lidojumā Edgars Mičels devās 1971. gada 31. janvārī kā Apollo 14 mēness moduļa pilots. 5. februārī viņš ar Alanu Šepardu nolaidās uz Mēness virsmas Fra Mauro apvidū un tur pabija 33 stundas. Veiktas divas pastaigas pa Mēnesi 9 stundu 23 minūšu ilgumā.
Pēc tam Mičels bija Apollo 16 dublieru apkalpes mēness moduļa pilots. 1972. gadā viņš atstāja NASA un atvaļinājās no Jūras kara flotes.
Edgars Mičels interesējās par paranormālām parādībām. Pēc viņa apgalvojuma, kosmiskā lidojuma laikā veicis privātus ekstrasensorās uztveres eksperimentus ar draugiem uz Zemes. 1973. gadā Mičels dibināja Noētikas zinātnes institūtu paranormālu parādību pētīšanai. Mičels daudzkārt publiski apgalvojis, ka daudzie neidentificētie lidojošie objekti ir saistāmi ar viesiem no citām planētām un ka valdības ir kontaktējušās ar citplanētiešiem, bet tas tiek turēts slepenībā.
Miris 2016. gadā.
Ūdens planēta
Ūdens planēta, dažkārt saukta arī par ūdens pasauli , ir hipotētiska citplanēta, kuras virsmu pārklāj viens milzīgs un nepārtraukts okeāns.
Jau kopš 21. gadsimta sākuma atsevišķi pētījumi un datorsimulācijas, kurās tika pārbaudīti dažādi planētu veidošanās modeļi, paredzēja, ka vismaz teorētiski šāda veida ūdens pasaulēm būtu jāeksistē, kas veidotu tā saukto vidusposmu starp mazākajām Zemes grupas planētām un lielākajām gāzu planētām. Šāda planētu kategorija ir kļuvusi ticamāka un aktuālāka tieši pēdējo gadu laikā, kad astronomiem arvien biežāk izdodas atklāt citplanētas, kas diametra un masas ziņā ir lielākas nekā Zeme, taču mazākas par Urānu un Neptūnu — Saules sistēmas mazākajām gāzu planētām. Tomēr, lai pēc iespējas precīzāk identificētu, vai konkrētā citplanēta ir potenciāla ūdens pasaule vai gāzu planēta, ir jāņem vērā arī šīs planētas blīvums.
Patlaban daži no potenciālajiem kandidātiem uz šādas planētas statusu varētu būt 2009. gadā atklātā citplanēta GJ 1214 b un 2011. gadā atklātā citplanēta Kepler-22b.